เชียร์หุ้นอาหารTUF-CPFไตรมาส3เจ๋ง
บล.ทิสโก้ เชียร์ซื้อ 2 หุ้นอาหาร &#8220;CPF-TUF&#8221; ผลการประชุมทางโทรศัพท์ ระบุอัตราการเติบโตสูง
21 ก.ย. 2554

บล.ทิสโก้ เชียร์ซื้อ 2 หุ้นอาหาร “CPF-TUF” ผลการประชุมทางโทรศัพท์ ระบุอัตราการเติบโตสูง
บริษัทหลักทรัพย์ (บล.) ทิสโก้ ออกบทวิเคราะห์สรุปประเด็นสำคัญจากการประชุมทางโทรศัพท์ที่นิวยอร์ก สหรัฐ ของบริษัท เจริญโภคภัณฑ์อาหาร (CPF) และบริษัท ไทยยูเนียน โฟรเซ่น โปรดักส์ (TUF) โดยแนะนำ “ซื้อ” ทั้งสองตัวให้ราคาเป้าหมาย CPF 37 บาท และ TUF 62 บาท
บทวิเคราะห์ระบุถึง TUF โดยคาดว่าผลประกอบการไตรมาส 3/2554 จะขึ้นสูงสุดเป็นประวัติการณ์ ไตรมาส 4 จะอ่อนตัวลง โดยไตรมาส 3 จะเติบโตจากการส่งออกและอาหารกุ้ง รวมทั้งยอดขายหมูและไก่ที่สูงขึ้น ประมาณการกำไรสุทธิ 1.6 หมื่นล้านบาท มีความเป็นไปได้ที่จะบรรลุเป้าหมาย
“คาดว่า CPF สามารถมียอดขายและกำไรสุทธิเพิ่มขึ้นปีละ 10% ในระยะเวลา 5 ปี การเติบโตสำหรับธุรกิจภายในประเทศมาจากอาหารเป็นหลักอย่างน้อย 20% ต่อปี ซึ่งมาจากซีพีเฟรชมาร์ท และไก่ย่าง 5 ดาว ส่วนยอดการเติบโตธุรกิจต่างประเทศอยู่ที่ 15-20% และในอีก 5 ปีข้างหน้า จะเพิ่มสัดส่วนเป็น 40% ของรายได้รวม”
ด้านการปรับขึ้นค่าจ้างขั้นต่ำ ทำให้การบริโภคเพิ่มขึ้น 35% และคาดหวังยอดขายที่สูงขึ้น
ขณะที่ TUF คาดไตรมาส 3/2554 ดีกว่าไตรมาส 2/2554 เล็กน้อย จากปัจจัยด้านฤดูกาล โดยยอดขายจะดีช่วงฤดูร้อนและอาหารกระป๋องขายดีช่วงไตรมาส 23
สำหรับการเติบโตภายในตัวบริษัท จะมีอัตราการเติบโตราว 8-10% ต่อปี มาจากยอดขายที่สูงขึ้น มีปัจจัยหลักจากอาหารสัตว์ กุ้ง และอาหารสำเร็จรูป คาดยอดขายทูน่าจะเติบโตไม่น้อยกว่า 10% ส่วนกุ้งและอาหารสัตว์มีอัตราการเติบโตสูงกว่า
นอกจากนี้ อัตรากำไรขั้นต้นอาจเพิ่มขึ้นเป็น 18% จากกำไรก่อนหักดอกเบี้ยภาษีและค่าเสื่อมราคาของ MWB (MW BRANDS) ที่สูงขึ้นและรายได้จากอาหารสัตว์ที่สูงขึ้น ซึ่ง TUF อาจเข้าทำ M&amp;A กิจการขนาดเล็กในปี 2555-2557